Η **Ελίζαμπεθ Λιν Τσέινι** (αγγλικά: *Elizabeth Lynne "Liz" Cheney*, 28 Ιουλίου 1966), είναι Αμερικανίδα δικηγόρος και πολιτικός, που υπηρέτησε ως Μέλος της Βουλής των Αντιπροσώπων των Ηνωμένων Πολιτειών για την μονοεδρική περιφέρεια του Ουαϊόμινγκ από το 2017 μέχρι το 2023. Είναι μέλος του Ρεπουμπλικανικού Κόμματος.

Υπηρέτησε επίσης, ως Πρόεδρος της Ρεπουμπλικανικής Διάσκεψης της Βουλής των Αντιπροσώπων (τρίτη ισχυρότερη θέση των Ρεπουμπλικανών στην Βουλή) από το 2019 έως τον Μάιο του 2021. Επίσης, ήταν Κυβερνητική αξιωματούχος στο Υπουργείο Εξωτερικών των ΗΠΑ κατά την Προεδρία του Τζορτζ Ο. Μπους.

Είναι κόρη του 46ου πρώην Αντιπροέδρου των Ηνωμένων Πολιτειών, Ντικ Τσέινι.

Βιογραφία
---------

Η Λιζ Τσέινι, γεννήθηκε τον Ιούλιο του 1966 στο Μάντισον του Ουισκόνσιν. Είναι κόρη του πρώην Αντιπροέδρου των ΗΠΑ Ρίτσαρντ "Ντικ" Τσέινι και της πρώην Δεύτερης Κυρίας των ΗΠΑ Λιν Τσέινι (*το γένος Βίνσεντ*). Μεγάλωσε στο Κάσπερ του Ουαϊόμινγκ, και στην Ουάσινγκτον. 

Το 1984, αποφοίτησε το Λύκειο "McLean High School" στην βόρεια Βιρτζίνια, και κατόπιν σπούδασε Πολιτικές Επιστήμες στο Colorado College στο Κολοράντο Σπρινγκς, απ'όπου έλαβε πτυχίο (BA) το 1988. Το 1993, εισήχθη στην νομική σχολή του Πανεπιστημίου του Σικάγου, λαμβάνοντας το πτυχίο Νομικής (JD) το 1996. Έχει μετεκπαιδευθεί στην «Ιστορία της Μέσης Ανατολής» από το Oriental Institute στο Σικάγο.

### Πρώιμη καριέρα

Πριν σπουδάσει νομική, η Τσέινι εργάστηκε στην Υπηρεσία Διεθνούς Ανάπτυξης των ΗΠΑ, από το 1989 έως το 1992, καθώς και στο Στέιτ Ντιπάρτμεντ από το 1992 έως το 1993. Από το 1993 έως το 1996, εργάστηκε ως σύμβουλος στην εταιρεία "Armitage Associates LLP". 

Ύστερα από την αποφοίτησή της από την νομική και αφού έλαβε άδεια ασκήσεως δικηγορίας, εργάστηκε σε δικηγορικά γραφεία, ως δικηγόρος διεθνών υποθέσεων. Επίσης, εργάστηκε και ως νομική σύμβουλος στον χρηματοπιστωτικό οργανισμό International Finance Corporation (μέλος της Παγκόσμιας Τράπεζας). 

Επιπλέον, υπηρέτησε ως ειδική βοηθός στον τότε Υφυπουργό Εξωτερικών των ΗΠΑ αρμόδιο για την Σοβιετική Ένωση, καθώς και ως διπλωματική υπάλληλος στις πρεσβείες των Ηνωμένων Πολιτειών στην Ουγγαρία και στην Πολωνία.

Πολιτική
--------

#### Βοηθός Αναπληρώτρια Υφυπουργός Εξωτερικών των ΗΠΑ (2002-2004)

Το 2002, η Τσέινι, διορίστηκε από τον τότε Πρόεδρο Τζορτζ Ο. Μπους, Αναπληρώτρια Βοηθός Υφυπουργός Εξωτερικών των Ηνωμένων Πολιτειών, αρμόδια για υποθέσεις στην Εγγύς Ανατολή. Η Τσέινι, παρέμεινε στη θέση έως το 2004. 

#### Αναπληρώτρια Υφυπουργός Εξωτερικών των ΗΠΑ (2005-2006)

Το 2005, διορίστηκε από τον Πρόεδρο Μπους, Αναπληρώτρια Υφυπουργός Εξωτερικών των Ηνωμένων Πολιτειών, για υποθέσεις της Μέσης Ανατολής. Επίσης, την ίδια περίοδο ηγήθηκε της Ομάδας Πολιτικής και Επιχειρήσεων για το Ιράν και τη Συρία (παράρτημα του Στέιτ Ντιπάρτμεντ). 

### Μέλος της Βουλής των Αντιπροσώπων των ΗΠΑ (2017-)

Στις εκλογές του 2016 της Βουλής των Αντιπροσώπων των Ηνωμένων Πολιτειών στο Ουαϊόμινγκ, η Τσέινι, κατάφερε να εκλεχθεί Μέλος της Βουλής των Αντιπροσώπων των Ηνωμένων Πολιτειών για την μονοεδρική περιφέρεια του Ουαϊόμινγκ, κερδίζοντας το 62,0% των ψήφων.

Επανεξελέγη στις εκλογές του 2018 (με 63,7%), και το 2020 (με 68,6%). 

#### Επικεφαλής της Διάσκεψης των Ρεπουμπλικανών Βουλευτών (2019-2021)

Τον Νοέμβριο του 2018, η Τσέινι, εξελέγη από την Κοινοβουλευτική Ομάδα των Ρεπουμπλικανών της Βουλής των Αντιπροσώπων των Ηνωμένων Πολιτειών, Επικεφαλής της Ρεπουμπλικανικής Διάσκεψης της Βουλής των Αντιπροσώπων των ΗΠΑ (3η υψηλότερη ηγετική θέση, ύστερα από τον Ηγέτη και τον Υφηγητή). 

Στις 12 Μαΐου 2021, η Λιζ Τσέινι, αποπέμφθηκε από το αξίωμά της, απόρροια των έντονων αντιδράσεων και επικρίσεών της προς το πρόσωπο του πρώην Προέδρου Ντόναλντ Τραμπ.

Παραπομπές
----------

1. ↑  «Liz Cheney to end Wyoming Senate bid, citing family health issues». (Αγγλικά) *The Washington Post*. Fred Ryan. Ουάσινγκτον. 6  Ιανουαρίου 2014.
2. 1 2 3  bioguide.congress.gov/scripts/biodisplay.pl?index=C001109.
3. ↑  web.archive.org/web/20220131121232/https://time.com/collection/100-most-influential-people-2021/. Ανακτήθηκε στις 31  Ιανουαρίου 2022.
4. ↑  «Biography». *Congresswoman Liz Cheney* (στα Αγγλικά). Αρχειοθετήθηκε από το πρωτότυπο στις 12 Μαΐου 2021. Ανακτήθηκε στις 13 Μαΐου 2021.
5. ↑  «ΗΠΑ: Η Λιζ Τσέινι απομακρύνθηκε από την ιεραρχία του Ρεπουμπλικανικού Κόμματος». *www.naftemporiki.gr*. 5 Δεκεμβρίου 2021. Αρχειοθετήθηκε από το πρωτότυπο στις 12 Μαΐου 2021. Ανακτήθηκε στις 13 Μαΐου 2021.
6. ↑  Newsroom. «ΗΠΑ: Οι Ρεπουμπλικάνοι «ρίχνουν» τη Λιζ Τσέινι από πρόεδρο της ομάδας στη Βουλή | Η ΚΑΘΗΜΕΡΙΝΗ». *www.kathimerini.gr*. Ανακτήθηκε στις 13 Μαΐου 2021.
7. ↑  «Biography». *Congresswoman Liz Cheney* (στα Αγγλικά). Αρχειοθετήθηκε από το πρωτότυπο στις 21 Ιανουαρίου 2021. Ανακτήθηκε στις 27 Ιανουαρίου 2021.
8. ↑  «CHENEY, Liz | US House of Representatives: History, Art & Archives». *history.house.gov* (στα Αγγλικά). Ανακτήθηκε στις 13 Μαΐου 2021.
9. ↑  Cooper, Michael (2000-10-01). «THE 2000 CAMPAIGN: THE REPUBLICAN RUNNING MATE; For the Cheney Family, the Motto Is 'All for One'» (στα αγγλικά). *The New York Times*. ISSN 0362-4331.. Ανακτήθηκε στις 2021-05-13.
10. ↑  «2016 United States House of Representatives election in Wyoming» (στα αγγλικά). *Wikipedia*. 2021-02-27. .
11. ↑  «2018 United States House of Representatives election in Wyoming» (στα αγγλικά). *Wikipedia*. 2021-01-16. .
12. ↑  «2020 United States House of Representatives election in Wyoming» (στα αγγλικά). *Wikipedia*. 2021-04-06. .
13. ↑  IEFIMERIDA.GR, NEWSROOM (12 Μαΐου 2021). «ΗΠΑ: Η Λιζ Τσέινι, επικρίτρια του Τραμπ, απομακρύνθηκε από την ιεραρχία των Ρεπουμπλικανών | ΚΟΣΜΟΣ». *iefimerida.gr*. Ανακτήθηκε στις 13 Μαΐου 2021.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 173191538
* LCCN: n2011047763
* ISNI: 0000 0001 2340 5455
* GND: 1017139490
* NKC: jo20211116703
* US Congress: C001109

 |

 |